На основу члана 6. ст. 5. до 7. и члана 7а. Закона о порезима на имовину („Службени гласник РС“, бр. 26/2001...86/2019), члана 32. Закона о локалној самоуправи („Службени гласник РС“, бр. 129/07...47/2018) и члана 28. Статута општине Ћуприја, („Сл. гласник општине Ћуприја“, бр. 30/2019), Скупштина општине Ћуприја, на седници одржаној дана \_\_\_\_\_\_\_\_\_\_\_године, доноси:

**ОДЛУКУ**

**О УТВРЂИВАЊУ ПРОСЕЧНИХ ЦЕНА КВАДРАТНОГ МЕТРА ОДГОВАРАЈУЋИХ НЕПОКРЕТНОСТИ ЗА УТВРЂИВАЊЕ ПОРЕЗА НА ИМОВИНУ**

**ЗА 2021. ГОДИНУ НА ТЕРИТОРИЈИ ОПШТИНЕ ЋУПРИЈА**

**Члан 1.**

Овом одлуком утврђују се просечне цене квадратног метра одговарајућих непокретности за утврђивање пореза на имовину за 2021. годину на територији општине Ћуприја.

**Члан 2.**

 На територији општине Ћуприја одређене су 3 зоне за утврђивање пореза на имовину, у зависности од комуналне опремљености и опремљености јавним објектима, саобраћајној повезаности са централним деловима општине Ћуприја, односно са радним зонама и другим садржајима у насељу, и то: I, II и ван зоне II и I, с тим да је I зона утврђена као најопремљенија зона.

 Просечне цене квадратног метра непокретности за утврђивање пореза на имовину за 2021. годину на територији општине Ћуприја износе:

|  |  |
| --- | --- |
| **Групе непокретности** | **Назив зоне** |
| I | II | ван зоне II и I  |
| 1. Грађевинско земљиште | 4.100,00 | 3.100,00 | 692,1 |
| 2. Пољопривредно земљиште | - | - | 44,18 |
| 3. Шумско земљиште | - | - | 28,26 |
| 4. Друго земљиште | - |  - | 26,5 |
| 5. Станови | 59.794,76 | 51.289,96 | 37.843,82 |
| 6. Куће за становање | 42.762,85 | 26.389,20 | 22.129,84 |
| 7. Пословне зграде и други (надземни и подземни) грађевински објекти који служе за обављање делатности | 92.673,23 | 35.286,99 | 30.000,00 |
| 8. Гараже и гаражна места | 27.143,03 | 21.521,52 | 15.900,00 |

 Неизграђено грађевинско земљиште на територији општине Ћуприја, које се користи искључиво за гајење биљака, односно садног материјала, односно шума, за сврху утврђивања основице пореза на имовину разврстава се у пољопривредно, односно шумско земљиште.

**Члан 3.**

 У периоду од 01.01.2020-30.09.2020. године није било промета на територији општине Ћуприја за следеће непокретности:

* + - * + грађевинско земљиште I и II зона
				+ друго земљиште I, II и ван зоне II и I
				+ пословне зграде и други (надземни и подземни) грађевински објекти који служе за обављање делатности I, II и ван зоне II и I
				+ гараже и гаражна места I, II и ван зоне II и I

 Код обвезника који воде пословне књиге, у складу са чланом 7а став 2. Закона о порезима на имовину, ако ни у зонама кao ни у граничним зонама није било промета одговарајуће непокретности у периоду од 01. јануара до 30. септембра текуће године, основица пореза на имовину за те непокретности је просечна цена на основу које је за текућу годину утврђена основица пореза на имовину за непокретности обвезника који не воде пословне књиге и то у зони која је утврђена као најопремљенија зона и множи се коефицијентом који је утврдила Скупштина општине Ћуприја за сваку зону на својој територији.

**Члан 4.**

 Просечне цене одговарајућих непокретности на основу којих је за текућу годину утврђена основица поеза на имовину обвезника који не воде пословне књиге, које се налазе у најопремљенијој зони, за одговарајуће непокретности, за које у члану 2. ове Одлуке нису утврђене просечне цене по метру квадратном, за утврђивање пореза на имовину за 2021. годину на територији општине Ћуприја износе:

 Назив зоне

 Групе непокретности I зона

|  |  |
| --- | --- |
| Грађевинско земљиште | 4.100,00 |
| Пословне зграде и други (надземни и подземни) грађевински објекти који служе за обављање делатности | 92.673,23 |
| Гараже и гаражна места | 27.143,00 |

Просечна цена другог земљишта утврђена у складу са чланом 6. ст.8.до 9. Закона о порезима на имовину („Службени гласник РС“, бр. 26/2001...86/2019).

**Члан 5.**

 Даном ступања на снагу ове Одлуке престаје да важи Одлука о утврђивању просечних цена квадратног метра одговарајућих непокретности за утврђивање пореза на имовину за 2020. годину на територији општине Ћуприја ("Сл. гласник општине Ћуприја" бр. 44/2019).

**Члан 6.**

Ова Одлука ступа на снагу осмог дана од дана објављивања у „Службеном гласнику општине Ћуприја“, а примењује се од 01. јануара 2021. године.

Одлуку објавити и на званичној интернет страни општине Ћуприја.

**СКУПШТИНА ОПШТИНЕ ЋУПРИЈА**

 **ПРЕДСЕДНИК**

 **СКУПШТИНЕ ОПШТИНЕ ЋУПРИЈА**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Нинослав Ерић мр.екон наука**